M e s t s k á    č a s ť   B r a t i s l a v a  -  N o v é   M e s t o

Materiál na rokovanie 							
Miestneho zastupiteľstva
dňa 17. 2. 2015

Návrh 
na schválenie prípadu hodného osobitného zreteľa týkajúceho sa zmeny nájomcu - Futbalového klubu BCT Bratislava, občianske združenie, so sídlom Páričkova 22, 821 08 Bratislava, IČO: 30 791 341, prostredníctvom dohody o postúpení práv a povinností  

Predkladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS				2. Dôvodovú správu
3.	Žiadosť žiadateľa 
vrátane príloh
								4. Zmluva – návrh

Spracovateľ:							Stanovisko právnej skupiny:
Ing. Robert Molnár						- nie je potrebné
riaditeľ EKO-podniku VPS

Na rokovanie prizvať:
	-

Február  2015
NÁVRH UZNESENIA

Miestne zastupiteľstvo  

schvaľuje:

prenájom pozemkov:
a)	parc. č. 15132/1   časť o výmere 8.708 m², druh pozemku –  ostatné plochy, parcela registra „C“;
b)	parc. č. 15132/63  o výmere 643 m², druh pozemku –  zastavané plochy a nádvoria, parcela registra „C“;
c)	parc. č. 15132/64 o výmere 4.950 m², druh pozemku –  ostatné plochy, parcela registra „C“;
d)	parc. č. 15132/65 o výmere 2.302 m², druh pozemku –  ostatné plochy, parcela registra „C“;
e)	parc. č. 15132/7   o výmere 4.702 m², druh pozemku –  ostatné plochy, parcela registra „C“;
f)	parc. č. 15132/56  o výmere 9.794 m², druh pozemku –  ostatné plochy, parcela registra „C“;
g)	parc. č. 15132/57  o výmere 411 m², druh pozemku –  ostatné plochy, parcela registra „C“;
h)	parc. č. 15132/58  o výmere 19 m², druh pozemku –  ostatné plochy, parcela registra „C“

; nachádzajúce sa v  k.ú.  Nové Mesto, obec Bratislava – m.č. Nové Mesto,  okres Bratislava III,  v katastri nehnuteľnosti vedenom Správou katastra pre Hlavné mesto SR Bratislavu, pracovisko Bratislava III, vo výlučnom vlastníctve Hlavného mesta Slovenskej republiky Bratislava, Primaciálne námestie 1, Bratislava, PSČ 814 99, SR, v správe Mestskej časti Bratislava - Nové Mesto, Junácka 1, Bratislava, PSČ 832 91, SR. Správu zverenej nehnuteľnosti vykonáva prenajímateľ, EKO-podnik verejnoprospešných služieb, Halašova 20, 832 90 Bratislava, ktorý bol zriadený postupom podľa zákona č. 377/1990 Zb., uznesením č. 2/1990 z 2. zasadnutia Miestneho zastupiteľstva mestskej časti Bratislava – Nové mesto, konaného dňa 20.12.1990

; nájomcovi Novomestský športový klub 1922 Bratislava, občianske združenie, so sídlom Tomášikova 12444, 832 27 Bratislava, IČO: 42 362 717

;	ako prípad hodný osobitného zreteľa podľa ustanovenia § 9a ods. 9 písm. c) zákona  č. 138/1991 Zb. o majetku obcí v znení neskorších predpisov 

; 	z dôvodu, že predmetný majetok je nepretržite od roku 1975 užívaný za účelom podpory a výchovy detí a mládeže prostredníctvom športového občianskeho združenia, na základe Zmluvy o nájme č. 36/OD/2013 zo dňa 28.10.2013, Dodatku č. 1 k Zmluve zo dňa 20.11.2013 a Dodatku č. 2 k  Zmluve zo dňa 20.12.2013, uzatvorenými so správcom zvereného majetku, z dôvodu zlúčenia združení FK BCT Bratislava, ŠK Štart Nepočujúci Bratislava a Základnou školou Kalinčiakova 12 Bratislava a z dôvodu možnosti ďalšej realizácie prijatej koncepcie dlhodobého rozvoja mládežníckeho futbalu v podmienkach Novomestského športového klubu 1922 na roky 2014 až 2026 prostredníctvom nástupcu.

a/ bez pripomienok

b/ s pripomienkami

DÔVODOVÁ  SPRÁVA	

EKO-podniku VPS ako správcovi predmetného zvereného majetku  bola dňa 4.4.2014 doručená žiadosť č.j. EKO - 1036/2014  Novomestského  športového klubu 1922 Bratislava, občianske združenie, so sídlom Tomášikova 12444, 832 27 Bratislava, IČO: 42 362 717 (ďalej len „žiadateľ“) o umožnenie užívania predmetov nájmu:

a)	parc. č. 15132/1   časť o výmere 8.708 m², druh pozemku –  ostatné plochy, parcela registra „C“;
b)	parc. č. 15132/63  o výmere 643 m², druh pozemku –  zastavané plochy a nádvoria, parcela registra „C“;
c)	parc. č. 15132/64 o výmere 4.950 m², druh pozemku –  ostatné plochy, parcela registra „C“;
d)	parc. č. 15132/65 o výmere 2.302 m², druh pozemku –  ostatné plochy, parcela registra „C“;
e)	parc. č. 15132/7   o výmere 4.702 m², druh pozemku –  ostatné plochy, parcela registra „C“;
f)	parc. č. 15132/56  o výmere 9.794 m², druh pozemku –  ostatné plochy, parcela registra „C“;
g)	parc. č. 15132/57  o výmere 411 m², druh pozemku –  ostatné plochy, parcela registra „C“;
h)	parc. č. 15132/58  o výmere 19 m², druh pozemku –  ostatné plochy, parcela registra „C“,

; nachádzajúce sa v  k.ú.  Nové Mesto, obec Bratislava – m.č. Nové Mesto,  okres Bratislava III,  v katastri nehnuteľnosti vedenom Správou katastra pre Hlavné mesto SR Bratislavu, pracovisko Bratislava III, vo výlučnom vlastníctve Hlavného mesta Slovenskej republiky Bratislava, Primaciálne námestie 1, Bratislava, PSČ 814 99, SR, v správe Mestskej časti Bratislava - Nové Mesto, Junácka 1, Bratislava, PSČ 832 91, SR. Správu zverenej nehnuteľnosti vykonáva prenajímateľ EKO-podnik verejnoprospešných služieb, Halašova 20, 832 90 Bratislava, ktorý bol zriadený postupom podľa zákona č. 377/1990 Zb., uznesením č. 2/1990 z 2. zasadnutia Miestneho zastupiteľstva mestskej časti Bratislava – Nové mesto, konaného dňa 20.12.1990.

Na predmetný majetok, po prerokovaní a odsúhlasení podmienok nájmu na zasadnutí Komisie pre kontrolu činnosti EKO-podniku VPS dňa 4.9.2013 a po udelení predchádzajúceho súhlasu  k nájmu časti zvereného majetku starostom MČ B-NM dňa 8.10.2013, v súlade s  Uznesením 9/11 z 9. zasadnutia Miestneho zastupiteľstva mestskej časti Bratislava-Nové Mesto zo dňa 14.2.2012, ktorým Miestne zastupiteľstvo schválilo cenovú mapu s vyšpecifikovanými predmetmi nájmu, účelmi nájmu a cenami nájmu pre areál Kuchajdy a objektov detských ihrísk, ktoré sú v správe EKO – podniku VPS a ostatného zvereného majetku v správe EKO – podniku VPS, ako prípady hodné osobitného zreteľa podľa ustanovenia § 9a ods. 9 písm. c) zákona č. 138/1991 Zb. o majetku obcí, pričom zároveň predmetné uznesenie splnomocnilo riaditeľa EKO-podniku verejnoprospešných služieb, v prípadoch keď si to vyžadujú záujmy mestskej časti, po prerokovaní so starostom určiť cenu nájmu za prenájom odchýlne od cien uvedených v cenníku v dobe trvania nájmu max. 5 rokov, bola dňa 28.10.2013 uzatvorená s nájomcom FK BCT Bratislava, občianske združenie, so sídlom Páričkova 22, 821 08 Bratislava. IČO: 30 791 341 nájomná zmluva č. 36/OD/2013 na predmety nájmu v trvaní 5 rokov a Dodatok č. 1 k Zmluve zo dňa 20.11.2013, upravujúci podmienky nájmu.

Uznesením č 19/27  z 19.  Zasadnutia  Miestneho zastupiteľstva  mestskej časti Bratislava-Nové Mesto konaného dňa   17. decembra  2013 bola schválená zmena doby trvania nájmu predmetov nájmu z  5 rokov na 15 rokov, na základe čoho zmluvné strany uzatvorili dňa 20.12.2013 Dodatok č. 2 k Zmluve.

Uznesením č.  22/28  z 22.  Zasadnutia  Miestneho zastupiteľstva  mestskej časti Bratislava-Nové Mesto konaného dňa   3. júna  2014  bola schválená zmena rozsahu predmetu nájmu, na základe čoho zmluvné strany uzatvorili dňa 9.7.2014 Dodatok č. 3 k Zmluve.

Z  dôvodu zlúčenia združenia ŠK Štart Nepočujúci Bratislava, Základnej školy Kalinčiakova 12 Bratislava a združenia FK BCT Bratislava, ako pôvodného riadneho nájomcu užívaných  predmetov nájmu, došlo dňa 19.6.2014 k vzniku nového subjektu - Novomestského  športového klubu 1922 Bratislava, občianske združenie, so sídlom Tomášikova 12444, 832 27 Bratislava, IČO: 42 362 717, ktorý deklaruje zámer nadviazať na aktivity predchádzajúce subjektu/nájomcu v identickom rozsahu a charaktere činností.

Na základe uvedených faktov navrhujeme so žiadateľom uzatvoriť zmluvný vzťah z dôvodu pokračovania ďalšieho užívania predmetného majetku prostredníctvom nástupníckeho subjektu v rovnakom rozsahu a za rovnakým účelom, prostredníctvom dohody o postúpení práv a povinností.

V zmysle  Zásad hospodárenia a nakladania s majetkom Mestskej časti Bratislava - Nové Mesto a s majetkom zvereným jej do správy hlavným mestom SR Bratislavou, či pre prípady hodné osobitného zreteľa v zmysle §9a ods. 9  zákona č. 258/2009 Z.z., ktorým sa mení a dopĺňa zákon č. 138/1991 Zb. o majetku obcí v znení neskorších predpisov, nájom schvaľuje miestne zastupiteľstvo trojpätinovou väčšinou hlasov všetkých poslancov.

Predkladaný materiál bol prerokovaný v komisiách MZ MČ BNM a MR MČ BNM dňa 30.9.2014 uznesením č. 37/08 odporučila MZ MČ BNM návrh schváliť. Tento materiál bol pre informáciu znovu predložený do všetkých komisií MZ MČ BNM, aby sa s ním oboznámili poslanci zvolení v novembri 2014.

- NÁVRH -

DOHODA O POSTÚPENÍ PRÁV A POVINNOSTÍ
zo Zmluvy o nájme č. 36/OD/2013  zo dňa 28.10.2013 v znení jej dodatkov
(ďalej aj „Dohoda“)

medzi:

Zmluvnými stranami:

1.)	Prenajímateľ:
názov:			EKO-podnik verejnoprospešných služieb
        	sídlo: 			Halašova 20, 832 90 Bratislava
      	IČO:			00 491 870 
	IČ DPH:		SK2020887022
	Zastúpený:		Ing. Robert Molnár, riaditeľ
Bankové spojenie: 	Prima banka Slovensko, a.s. Bratislava, 
Číslo účtu:		1805707008 / 5600
        	(ďalej len „prenajímateľ“)

                                                  a

2.)	Pôvodný nájomca:  		
názov:			Futbalový klub BCT Bratislava, občianske združenie
        	sídlo: 			Páričkova 22, 821 08 Bratislava
      	IČO:			30 791 341
	Zastúpený:		Kremmer Otto, Prezident FK
Bankové spojenie: 	Slovenská sporiteľňa, a.s.
Číslo účtu:		017888945/0900
(ďalej len „ pôvodný nájomca”)

3.)	Nový nájomca:
názov:			Novomestský športový klub 1922 Bratislava, občianske združenie
sídlo: 			Tomášikova 12444, 832 27 Bratislava
 IČO:			42362717
Zastúpený:		Kremmer Otto, Prezident FK
Bankové spojenie: 	
Číslo účtu:		
(ďalej len „nový nájomca” a prenajímateľ spolu s pôvodným nájomcom a novým nájomcom ďalej len ako „Zmluvné strany“)

Článok  I.
Všeobecné ustanovenia

1.	Predmetom tejto Dohody je postúpenie práv a povinností zo Zmluvy o nájme č. 36/OD/2013  zo dňa 28.10.2013 (ďalej len „Nájomná Zmluva“) v znení Dodatku č. 1 z 20.11.2013, Dodatku č. 2 z 20.12.2013 a Dodatku č. 3 z 24.7.2014, uzavretej medzi prenajímateľom a pôvodným nájomcom, a to z pôvodného nájomcu na nového nájomcu so súhlasom prenajímateľa.

2.	Predmetom  Nájomnej Zmluvy  je nájom pozemkov zapísaných na liste vlastníctva č. 5522 vedenom Okresným úradom v Bratislave, katastrálny odbor pre okres Bratislava III, obec – BA – m.č. Nové Mesto, katastrálne územie Nové Mesto, ktoré sú bližšie špecifikované v Preambule Nájomnej Zmluvy. Tieto pozemky sú vo výlučnom vlastníctve Hlavného mesta Slovenskej republiky Bratislava, Primaciálne námestie 1, Bratislava, PSČ 814 99, SR, v správe Mestskej časti Bratislava - Nové Mesto, Junácka 1, Bratislava, PSČ 832 91, SR. Správu zverených nehnuteľností vykonáva prenajímateľ, ktorý bol zriadený postupom podľa zákona č. 377/1990 Zb., uznesením č. 2/1990 z 2. zasadnutia Miestneho zastupiteľstva mestskej časti Bratislava – Nové mesto, konaného dňa 20.12.1990.

3.	Pôvodný nájomca a nový nájomca sa dohodli na postúpení všetkých práv a povinností pôvodného nájomcu na nového nájomcu vyplývajúcich z Nájomnej Zmluvy.

4.	Prenajímateľ s postúpením špecifikovaným v bode 1. tohto článku bez výhrad súhlasí.

5.	Účastníci Dohody berú na vedomie, že nájomcom sa podľa uvedenej Nájomnej Zmluvy stane ku dňu nadobudnutia účinnosti tejto Dohody nový nájomca a pôvodný nájomca ďalej nebude od tohto momentu zmluvnou stranou Nájomnej Zmluvy. Nový nájomca dňom nadobudnutia účinnosti tejto Dohody vstupuje do všetkých práv a povinností pôvodného nájomcu vyplývajúcich z Nájomnej Zmluvy.

6.	Pôvodný nájomca týmto vyhlasuje, že ku dňu podpisu tejto Dohody neeviduje  voči prenajímateľovi žiadne splatné alebo nesplatné záväzky a tieto má v celosti riadne vysporiadané. Ak sa po účinnosti  tejto Dohody preukáže vyhlásenie pôvodného nájomcu ako nepravdivé a teda budú existovať záväzky pôvodného nájomcu zo vzťahu založeného Nájomnou Zmluvou z činnosti pôvodného nájomcu, ktoré vznikli do času podpisu tejto Dohody, zaväzuje sa pôvodný nájomca tieto záväzky prenajímateľovi uhradiť bezodkladne na výzvu prenajímateľa. Nový nájomca v súlade s ustanovením § 303 a nasl. Obchodného zákonníka vyhlasuje, že v prípade, ak pôvodný nájomca neuhradí záväzok pôvodného nájomcu zo vzťahu založeného Zmluvou z činnosti pôvodného nájomcu, ktorý vznikol do času podpisu tejto Dohody, bezodkladne po výzve prenajímateľa, zaväzuje sa uhradiť takýto záväzok nový nájomca. Nový nájomca ako ručiteľ berie na seba voči prenajímateľovi ako veriteľovi povinnosť, že takýto záväzok voči prenajímateľovi uspokojí, ak ho neuspokojí pôvodný nájomca ako dlžník.

7.	Podpísaním tejto Dohody nový nájomca vyhlasuje, že sa oboznámil s Nájomnou Zmluvou zo dňa 28.10.2013 v znení všetkých jej dodatkov, podpísanou medzi prenajímateľom a pôvodným nájomcom, ako aj so všetkými právami a povinnosťami, ktoré z Nájomnej Zmluvy vyplývali pre pôvodného nájomcu a budú vyplývať pre nového nájomcu a s Nájomnou Zmluvou súhlasí bez výhrad a v plnom rozsahu.

8.	V súlade s predmetom tejto Dohody sa Zmluvné strany dohodli, že si poskytnú svoju súčinnosť a vykonajú úkony smerujúce k zmene evidenčných údajov na strane nájomcu z Nájomnej zmluvy (napríklad uzavretie dodatku k Nájomnej Zmluve, oznámenie zmeny v osobe nájomcu dotknutým subjektom a pod.).

Článok  II.
Záverečné ustanovenia

1.	Táto Dohoda nadobúda platnosť a zaväzuje strany v deň, v ktorom ju podpíšu oprávnení zástupcovia  zúčastnených strán. Ak nedôjde k podpísaniu tejto Dohody v ten istý deň zúčastnenými stranami, za rozhodujúci deň pre nadobudnutie jej platnosti sa bude pokladať deň, v ktorom posledná  zúčastnená strana podpíše Dohodu neskôr. Dohoda nadobúda účinnosť dňom nasledujúcim po dni jej zverejnenia na internetovej stránke Prenajímateľa  v súlade s ustanovením § 47a Občianskeho zákonníka. Zúčastnené strany berú na vedomie, že na nadobudnutie účinnosti Dohody sa vyžaduje jej zverejnenie prostredníctvom internetovej stránky Prenajímateľa, s čím súhlasia.

2.	Dohoda  sa môže meniť alebo doplňovať výlučne formou písomných číslovaných dodatkov.

3.	Právne vzťahy medzi stranami tejto Dohody a vyplývajúce z Nájomnej Zmluvy  sa riadia prednostne zákonom č. 40/1964 Z.z. Občianskeho zákonníka v znení neskorších predpisov týkajúcom sa postúpenia práv a povinností z Nájomnej Zmluvy a príslušnými právnymi predpismi platnými na území Slovenskej republiky. Strany sa výslovne dohodli na aplikácií ustanovení Obchodného zákonníka na tento zmluvný vzťah a nároky z neho vyplývajúce.

4.	Zmluvné strany vyhlasujú, že si túto Dohodu pozorne prečítali,  jej obsahu porozumeli,  že vyjadruje ich slobodnú a vážnu vôľu prostú akéhokoľvek omylu na znak čoho túto Dohodu podpisujú. Zmluvné strany tiež vyhlasujú, že vymedzenie predmetu nájmu uvedeného v Nájomnej Zmluve i tejto Dohode im je dostatočne zrozumiteľné i určité a nepožadujú jeho bližšiu špecifikáciu. 

5.	Dohoda je vyhotovená v 3 rovnopisoch, pričom každá zmluvná strana obdrží 1 vyhotovenie.

Prenajímateľ:			………………………………… podpis dňa……………………	                                 

Pôvodný nájomca:		………………………………… podpis dňa……………………

Nový nájomca:			………………………………… podpis dňa……………………

Situačné vymedzenie
nájmu časti obecného majetku